ไก่ตะกร้า

ร้านนี้พี่ชายและเพื่อนแนะนำมาหลายรอบแล้วค่ะ แนะนำเลยว่าถ้ามาอยู่แถวนี้ต้อง ฝมาทานร้านนี้ให้ได้ เนื่องจากใกล้โรงพยาบาลชลประทานและเซนทรัลแจ้งวัฒนะมาก โดยร้านตั้งอยุ่ตรงห้าแยกปากเกร็ดเลย ถ้ามาจากโรงพยาบาลชิดซ้ายไว้ จะเห็นร้านเขียวๆ ริมถนน ก้เลี้ยวเข้ามีที่จอดรถเยอะแยะ และเปิด 10.30-21.30 

เรามากันประมาณ 18.00 คนยังไม่เยอะเท่าไหร่ ร้านมีสองชั้นค่ะ ที่นั่งเยอะทีเดียว รับลูกค้าได้เยอะค่ะ มีแอร์ ห้องน้ำสะอาด 

เมนูที่ต้องสั่งเลยคือ ไก่ตะกร้า ราคา 80 บาท
ประกอบด้วย น่องเล็กสองชิ้น ปีกสามชิ้น และมีข้าวโพดทอดอีกสองชิ้น โดยรวมถือว่ารสชาติอร่อยเลยค่ะ มาแถวนี้ขอแนะนำ ไก่นั้นสด สะอาด ทอดได้กรอบ และนุ่มด้านใน แต่เสียดาย เราว่ามันอมน้ำมันนิดๆค่ะ ตอนกัดเหมือนน้ำมันมันชุ่มๆ แต่ที่เราชอบสุดคือข้าวโพดทอด รสชาติแปลกใหม่ดี เป็นกุศโลบายให้เด็กๆได้กินผักด้วยนะคะ

ร้านนี้ไม่มีแวทหรือเซอร์วิจชาร์จนะคะ บริการดีน่ารัก ตรงที่จอดรถเราว่าให้สินน้ำใจสักเล็กน้อยก้ดีนะค้า 
